Fra Århus mod Krig og Terror vil vi gerne bidrage til kampen for at sikre velfærden ud fra vores vinkel.

Fred og velfærd hænger sammen.

Fred er en forudsætning for velfærd og velfærd er en forudsætning for fred.

Samtidig med felttoget mod velfærden foreslår regeringen, at de danske tropper skal blive i Irak.

Forslaget førstebehandles i folketinget den 18. maj.

Forlængelsen koster i følge forsvarsministeren 360 millioner for12 månder.

Det er 1 million om dagen.

Foreløbig, til og med idag, har Foghs krig i Irak kostet danskerne 1 mia 249 mio i rene millitær udgifter.

Det er jo ikke fordi, der mangler penge i statskassen, men forslaget viser noget om regeringens prioritering.

**De vil hellere bruge penge på krig end på velfærd.**

Det er en helt forkert prioritering. Bag den prioriterring står regeringen og DF.

Vi siger i stedet til politikerne: **Penge til velfærd, ikke til krig - troppene hjem.**

Regeringens felttog mod velfærden stopper ikke ved grænsen. Det gælder på alle politik områder. Der er skåret på bevillinger til velfærd i ulandene, og pengene flyttet til millitær indsats.

Der ydes ikke den nødvendige hjælp til genopbygning og velfærd i Irak, men i stedet hjælp til yderligere ødelæggelse, som f.eks. amerikanske kampagner med bombninger af beboelseskvarterer i storbyer.

Det er Foghs og også Bush’s politik, nyliberalismen, der mener at velfærd er skadeligt for konkurencevnen og krig er godt for erhvervslivet.

De store demonstrationer i dag er mere end bare nogle organisationers forsvar for deres særintereser.

Kampen for velfærd er en kamp for et Danmark, vi kan være bekendt. Det gælder både nationalt og internationalt.

Vi skal sikre velfærden i Danmark, ikke afvikle den. Der skal være plads til de svageste. Det er det Danmark, vi er stolte af.

Internationalt er et Danmark, vi kan være stolte af, et Danmark, der fremmer velfærd og afhjælper nød og elendighed for de svageste, ikke et Danmark, der fører krig.

Fortsat god kamp for velfærden.

Penge til velfærd, ikke til krig - soldaterne hjem.